                                                                                                       ОБРАЗЕЦ № 4

                                                Д   О    Г    О    В    О    Р
           Днес, .........2014 год. в град Перник, на основание  чл. 101е, ал.1 от ЗОП и проведена процедура за избор на изпълнител за доставка, монтаж, въвеждане в експлоатация ,техническо оборудване и гаранционна поддръжка  на фабрично  нови медицински изделия за оказване на спешна медицинска помощ в ЦСМП - Перник, се сключи настоящият договор  между:

1 Център за спешна медицинска помощ - Перник, с адрес: град Перник, ул.”Брезник“ № 2, ЕИК : ……….., представлявано от Д-р Юлия Такова  – директор, наричано за краткост ВЪЗЛОЖИТЕЛ, 
 И

2. . .......................... със седалище:............... и адрес на управление на дейността :..............  регистрирано по ф.д. ............................., , Дан.№ ............., ЕИК ................... , представлявано от ............................... в качеството на ............... на Дружеството, наричано за краткост  “ИЗПЪЛНИТЕЛ”,  се сключи настоящият договор за следното:

І. ПРЕДМЕТ И СРОК НА ДОГОВОРА

Чл.1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се съгласява да достави и да поддържа гаранционно медицинските изделия съгласно Техническата оферта - неразделна част от този договор и срещу цена, посочена в Ценовата оферта на изпълнителя – неразделна част от този договор.
(2) Изпълнението на предмета по предходната алинея включва изпълнението на следните дейности:
1. доставка на един брой преносим многофункционален апарат ( дефибрилатор,монитор,ЕКГ, пулсоксиметрия, неинвазивно кръвно налягане) , три броя преносим ЕКГ –три канален, един брой транспортен вентилатор/респиратор/ и стол за спешна евакуация на пациенти по стълби – два броя.
2. пускане в действие и предаване за експлоатация на медицинските изделия оборудване , провеждане на обучение на персонала на възложителя за работа с медицинските изделия;
3.гаранционно обслужване и поддържане на медицинските изделия;
 (3) ИЗПЪЛНИТЕЛЯТ следва да изпълни дейностите по ал. 2 в съответствие с изискванията на Техническата спецификация на Възложителя , Техническото и Ценовото предложение на ИЗПЪЛНИТЕЛЯ – Образци № 1 и 2, които са неразделна част от настоящия договор и в сроковете по раздел ІІ от настоящия договор.
(4) Мястото на доставка е: франко база на ЦСМП- гр. Перник. 
(5) С предаването на медицинското оборудване ИЗПЪЛНИТЕЛЯТ прехвърля на ВЪЗЛОЖИТЕЛЯ правото на собственост върху същите.

ІІ. СРОКОВЕ ПО ДОГОВОРА
Чл. 2. (1) Срокът за изпълнение на договора започва да тече от датата на подписването му. 
(2) ИЗПЪЛНИТЕЛЯТ трябва да достави оборудването в срок до .......... (попълва се съобразно Техническото предложение на Изпълнителя) календарни дни. 
(3) Срокът за гаранционна поддръжка и техническо обслужване на оборудването ………………………………………………….. (посочва се съгласно Техническата оферта на изпълнителя.
ІІІ. ЦЕНИ И НАЧИН НА ПЛАЩАНЕ

Чл. 3. (1) Цената за изпълнение на настоящия договор е съгласно предложено от ИЗПЪЛНИТЕЛЯ и прието от ВЪЗЛОЖИТЕЛЯ Ценово предложение, а именно:
Ценовото предложение за доставка ………………………………………………………………………………………….(2) Цената по ал. 1 съставлява цялостно възнаграждение, дължимо от ВЪЗЛОЖИТЕЛЯ на ИЗПЪЛНИТЕЛЯ за изпълнение на доставката по този договор и включва цена за доставка на медицинстите изделия до мястото на изпълнението, опаковка, транспорт, застраховки, митни сборове, гаранционна поддръжка и сервизно обслужване.
(3) Цената по ал. 1 е окончателна и не подлежи на промяна за срока на действие на договора.
(4) ИЗПЪЛНИТЕЛЯТ потвърждава, че цената за изпълнение на договора е единственото възнаграждение за изпълнение на дейностите по договора.
Чл. 4. (1) Цената по договора по чл.3, ал.1 се заплаща в български лева, по банков път, чрез 100 % (сто процента ) авансово плащане, в срок до 15 (петнадесет) календарни дни от подписването на договора и представяне на проформа-фактура и безусловна и неотменима банкова гаранция за авансово плащане на еквивалентната сума, издадена в полза на Център за спешна медицинска помощ – гр. Перник  в срок до 5 (пет) работни дни от подписване на договора и валидна 60 (шестдесет) календарни дни след датата на изпълнение на договора.
(2) Банковата гаранция за авансово плащане се освобождава след представяне на следните документи:
- доставна фактура – оригинал.
- двустранно подписан и подпечатан приемо – предавателен протокол.
 (3) Плащанията се извършват с платежно нареждане по банкова сметка на ИЗПЪЛНИТЕЛЯ при:
Банка: ……………………….
IBAN: ……………………….
BIC: ………………………….
 	

ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 5. ВЪЗЛОЖИТЕЛЯТ се задължава:
1. да заплати на ИЗПЪЛНИТЕЛЯ уговорената цена в сроковете и при условията на настоящия договор;
2. да получи доставката в срока и на мястото, посочено в чл. 1, ал. 4 ;
3. да предостави на ИЗПЪЛНИТЕЛЯ необходимите и налични документи и данни, намиращи се при ВЪЗЛОЖИТЕЛЯ, необходими за изпълнението на договора;
4. да окаже на ИЗПЪЛНИТЕЛЯ необходимото съдействие и достъп до обекта и съответните документи за изпълнение на дейностите по договора;
5. да заплати доставеното оборудване и извършените услуги по реда и при условията, уговорени с настоящия договор.

V. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 7. ИЗПЪЛНИТЕЛЯТ има право да получи цената на доставените по този договор  медицински изделия в размер и срокове, съгласно чл. 3 и чл. 4 от Договора.

Чл. 8. ИЗПЪЛНИТЕЛЯТ се задължава:
1. да изпълни предмета по чл. 1 от настоящия договор, в сроковете по чл. 2;
3. да прехвърли на ВЪЗЛОЖИТЕЛЯ собствеността върху оборудването;
4. да осигури за своя сметка транспорта по доставката;
5. да осигури гаранционна поддръжка и обслужване на доставеното оборудване;
6. при извършване на доставка да представи всички документи, посочени в  Техническото предложение на Изпълнителя.
7. да информира ВЪЗЛОЖИТЕЛЯ за проблеми, възникнали при изпълнението на  договора и за мерките, предприети за тяхното решаване;
8.да определи длъжностно техническо лице, което ще упражнява контрол по изпълнение предмета на поръчката и да го съобщи на Възложителя.
Чл. 9. (1) Доставката ще се счита за неизпълнена докато Възложителя не получи всички документи по чл. 8, т. 6 от настоящия договор.
(2) Ако непредставянето на документи води до последващи разходи за ВЪЗЛОЖИТЕЛЯ, тези разходи се покриват от ИЗПЪЛНИТЕЛЯ.
Чл. 10. (1) ИЗПЪЛНИТЕЛЯТ поема гаранция за качеството на медицинското оборудване и за годността му за употреба за срока, посочен в чл. 2, ал. 3 и 4 от датата на доставката му.
(2) ИЗПЪЛНИТЕЛЯТ се задължава да осигури сервизно обслужване за безвъзмездно отстраняване на всички повреди и отклонения от изискванията за качество, които са възникнали в рамките на посочения в предходната алинея гаранционен срок.

VІ. ПРИЕМАНЕ

Чл. 11. Медицинското оборудване следва да се предаде на мястото, посочено в чл. 1, ал. 4 на упълномощено от ВЪЗЛОЖИТЕЛЯ лице. За приемането и предаването се съставя приемателно-предавателен протокол, в два екземпляра, който се подписва от упълномощените представители на двете страни.
Чл. 12 (1) При предаването на Медицинското оборудване ИЗПЪЛНИТЕЛЯТ осигурява на ВЪЗЛОЖИТЕЛЯ необходимото според обстоятелствата време да го прегледа за недостатъци.
 (2) Рекламации относно качеството и скрити дефекти се правят в срок от 10 (десет) работни дни след откриването им.
(3) След изтичане на гаранциионния срок по чл. 2, ал. 5 от договора, ИЗПЪЛНИТЕЛЯТ е длъжен безвъзмездно да отстрани констатираните от ВЪЗЛОЖИТЕЛЯ в рамките на гаранционния срок рекламации.

VІІ. ГАРАНЦИОННА ПОДДРЪЖКА И СЕРВИЗНО ОБСЛУЖВАНЕ

Чл. 13. (1) ИЗПЪЛНИТЕЛЯТ се задължава да осигури гаранционна поддръжка и техническо обслуване на медицинското оборудване за срок от ....................................... .
 (2) Гаранционният срок започва да тече от датата на подписване на двустранния приемо-предавателен протокол за доставката, монтажа, инсталирането и установяване на качествено изпълнение.
(3) ИЗПЪЛНИТЕЛЯТ се задължава да осигури възможност за отстраняване на възникнали проблеми с оборудването на място в срок до …….часа от уведомяване за повредата. При невъзможност за отстраняване на повредата, Изпълнителят да достави заместващо оборудване, като в този случай гаранционният срок на повреденото оборудване се удължава с времето за нейното отстраняване. 
Чл. 14. ИЗПЪЛНИТЕЛЯТ гарантира нормалното функциониране на оборудването, указано в Техническата спецификация и Техническото предложение при спазване на условията, описани в гаранционната карта.
Чл. 15. (1) Заявката за отстраняване на възникнала повреда на оборудването се прави по телефон или писмено по факс.
(2) Заявката трябва да съдържа информация за: наличието на повредата, часа и датата, когато е констатирана.

VІII. НЕИЗПЪЛНЕНИЕ. ОТГОВОРНОСТ ЗА НЕИЗПЪЛНЕНИЕ.

Чл. 16. ИЗПЪЛНИТЕЛЯТ носи отговорност за точното изпълнение на дейностите по този договор, съобразно изискванията на Техническите спецификации, Техническата оферта и Ценовата оферта.
Чл. 17.(1) В случай на неточно и/или забавено изпълнението на която и да е от дейностите по настоящия договор, с изключение на задълженията, произтичащи от раздел VІІ „Гаранционна поддръжка и сервизно обслужване”, ИЗПЪЛНИТЕЛЯТ се задължава да заплати на ВЪЗЛОЖИТЕЛЯ неустойка в размер на 0,05% (нула цяло нула и пет на сто) от общата цена по чл.3, ал.1 без ДДС за всеки просрочен ден, но не повече от 25 % (двадесет и пет на сто) от общата цена.

ІX. ПРЕКРАТЯВАНЕ НА ДОГОВОРА

Чл. 18. Настоящият договор се прекратява с пълно изпълнение на задълженията на страните по договора.
Чл. 19. ВЪЗЛОЖИТЕЛЯТ може едностранно да прекрати договора с двуседмично писмено предизвестие, когато:
1. при започване на процедура по ликвидация на ИЗПЪЛНИТЕЛЯ;
2. при откриване на производство по обявяване в несъстоятелност на ИЗПЪЛНИТЕЛЯ;
3. спрямо ИЗПЪЛНИТЕЛЯ се установи обстоятелство по чл. 47 от ЗОП, съгласно обявените условия на поръчката;
Чл. 20. ВЪЗЛОЖИТЕЛЯТ има право да развали договора, с отправянето на писмено предизвестие до ИЗПЪЛНИТЕЛЯ, без да предоставя на ИЗПЪЛНИТЕЛЯ допълнително подходящ срок за изпълнение на съответното договорно задължение, в следните случаи:
1. ако е налице системно неизпълнение от страна на ИЗПЪЛНИТЕЛЯ;
2. при съществено неизпълнение на което и да е задължение на ИЗПЪЛНИТЕЛЯ по този договор.
Чл. 21. ИЗПЪЛНИТЕЛЯТ има право, с едномесечно писмено предизвестие, изпратено до ВЪЗЛОЖИТЕЛЯ да развали договора, ако възложителя не плати уговореното възнаграждение.

X. СПОРОВЕ
Чл. 22. Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните ще уреждат доброволно и добронамерено.
Чл. 23. Ако по пътя на преговорите не може да се постигне съгласие, всички спорове ще се решават от компетентния съд, определен по правилата на българското законодателство.

Неразделна част от настоящия договор са следните документи:
	1. Техническо предложение – Образец №1
	2. Ценово предложение – Образец №2
	3. Техническа спецификация 

Настоящият договор се подписа в три екземпляра – два за Възложителя и един за Изпълнителя.

  ВЪЗЛОЖИТЕЛ:                                                     	             ИЗПЪЛНИТЕЛ:

